wickkiey/tamil-wikipedia-chunked huggingface dataset:
# விக்கிப்பீடியா:அச்சுறுத்தல்களை எதிர்கொள்ளல்

## பதிலளித்தல்

### Contact the Wikimedia Foundation

Notify the Wikimedia Foundation (WMF) office staff of the apparent suicide note or claim or threat of violence as soon as it is posted. Foundation staff have been the key responders in prior incidents. Contact can be made by emailing , which forwards to several trained staff members who handle these incidents and are available to respond to emergency incidents even outside of normal business hours. This is the preferred method for reporting threats of harm to the Wikimedia Foundation; calling the office or emailing other addresses will simply delay the report from reaching the appropriate staff in a timely fashion. The WMF will take care of locating the user and contacting authorities. The WMF will nearly always immediately acknowledge your email, so that you know they're working on it.
# விக்கிப்பீடியா:அச்சுறுத்தல்களை எதிர்கொள்ளல்

## பதிலளித்தல்

### Contact administrators

Anyone who observes potentially suicidal or violent behavior (frequently made in discussion or announcements on talk or user pages) should notify Wikipedia administrators quickly. Possible venues for prompt attention include:  
- Contacting an administrator privately via Email, IRC, or .
- **Also** request oversight, as such posts often contain requiring oversighter attention.  
Administrators are advised to make such announcements even if they discover such behavior on their own. Other administrators may be able to help more effectively, and making a wider announcement is key to mobilizing such effort.  
Once noticeboard threads have been responded to by appropriate parties, consider blanking them, possibly leaving a link to the last version of the thread for reference as needed.
# விக்கிப்பீடியா:அச்சுறுத்தல்களை எதிர்கொள்ளல்

## பதிலளித்தல்

### Administrator action

Threats of violence to others should be met with blocking, generally including user talk pages. Threats or claims should be removed from any relevant pages, and are frequently deleted from page history. Use of revision deletion may be appropriate.  
Discretion should be used in the case of potentially suicidal users or where a user threatens self harm.
# விக்கிப்பீடியா:வன்முறை அச்சுறுத்தல்கள்

விக்கிப்பீடியாவில் பயனர்களுக்கு அல்லது நிருவாகிகளுக்கு விடுக்கப்படும் வன்முறை அச்சுறுத்தல்களுக்கு எதிராக பொருத்தமான உடன் நடவடிக்கை எடுக்கப்படுவது அவசியம். ஆகவே, வன்முறை அச்சுறுத்தல்களை ஆபத்தானதாக உணரும் பட்சத்தில், உடனடியாக விக்கிமீடியா நிறுவனத்தின் அவசர தொடர்பு மின்னஞ்சலான என்பதற்கு அறிவிக்க வேண்டும். இதனைப் பணியாளர்கள் ஆராய்ந்து, தேவைப்படின் அரச அதிகாரிகளை அணுகுவார்கள். நீங்கள் மின்னஞ்சல் போன்ற பிற தொடர்புகள் மூலம் விக்கிப்பீடியா நிருவாகிகளையும் தனியாக அணுகலாம். பதிவில் இருக்கும் தனிநபர் தகவலை மறைக்க விரும்பினால், அதற்கான வேண்டுகோளையும் விடுக்கலாம்.  
அச்சுறுத்தல்களைக் கவனமாக மதிப்பிட்டு, விக்கிப்பீடியாவின் மீதான குழப்பத்தையும் பிளவையும் குறையுங்கள். அதேவேளை, ***அறிக்கையிடல்*. முன்னிலையாக்கல். புறக்கணிப்பு.*** ஆகியவற்றையும் கருத்திற் கொள்ளுங்கள்.  
<small>நிருவாகிகளுக்கும் விக்கிமீடியா நிறுவனத்தின் என்ற மின்னஞ்சலுக்கும்.</small>
# விக்கிப்பீடியா:வன்முறை அச்சுறுத்தல்கள்

## இதனையும் காண்க

- விக்கிப்பீடியா:அச்சுறுத்தல்களை எதிர்கொள்ளல் – ஒரு வழிகாட்டல்
# ஈரெத்தில் சல்பேட்டு

**ஈரெத்தில் சல்பேட்டு** *(Diethyl sulfate)* (C<sub>2</sub>H<sub>5</sub>)<sub>2</sub>SO<sub>4</sub> என்ற மூலக்கூற்று வாய்ப்பாடு கொண்ட ஒரு புற்று நோயாக்க வேதிச் சேர்மம் ஆகும். உயர் நச்சுப் பொருளான ஈரெத்தில் சல்பேட்டு நிறமற்று எண்ணெய் தன்மையுடன் அரிக்கும் பண்பைக் கொண்டுள்ளது.  
பீனால்கள், அமீன்கள், மற்றும் தயோல்களின் எத்தில் வழிப்பொருட்களைத் தயாரிப்பதில் ஈரெத்தில் சல்பேட்டு ஒரு ஆல்கைலேற்றும் முகவராகப் பயன்படுத்தப்படுகிறது. நெசவுத் தொழிலில் பயனாகும் சாயங்களை பெருமளவில் தயாரிப்பதற்கு ஈரெத்தில் சல்பேட்டு பயன்படுகிறது
# ஈரெத்தில் சல்பேட்டு

## நச்சுத்தன்மை

வலிமையான ஆல்க்கைலேற்றும் முகவரான ஈரெத்தில் சல்பேட்டு, டி.என்.ஏயில் எத்தில் தொகுதியைச் சேர்க்கிறது. இதனால் ஈரெத்தில் சல்பேட்டை மரபணுச்சிதைவுக்காரணி எனக் கருதுவர். மனிதர்களிடத்தில் புற்றுநோயை உண்டாக்கும் தன்மைகள் ஏதும் ஈரெத்தில் சல்பேட்டுக்கு இல்லை என்றாலும் விலங்குகளிடத்தில் புற்றுநோயை உண்டாக்கக்கூடியதாக உள்ளது. அனைத்துலக புற்றுநோய் ஆய்வுமையம் ஈரெத்தில் சல்பேட்டை 2ஏ வகை புற்றுநோயாக்கி வேதிப்பொருள் என்று வகைப்படுத்தியுள்ளது .
# ஈரெத்தில் சல்பேட்டு

## தயாரிப்பு

டை எத்தில் ஈதர் அல்லது எத்தனால் கரைசலில் அடர் கந்தக அமிலம் அல்லது புகையும் கந்தக அமிலம் சேர்த்து எத்திலீனை ஈர்ப்பதனால் ஈரெத்தில் சல்பேட்டைத் தயாரிக்கலாம்.
# ஈரெத்தில் சல்பேட்டு

## இவற்றையும் காண்க

-
-
# உத்குடியாசனம்

**உத்குடியாசனம்** (Utkudiasana) என்பது யோகாசன செய்முறை நிலைகளில் ஒன்று. இது இந்து சமயங்களில் இறைவனது திருவுருவச் சிலைகளை அமர்ந்தவாறு அமைக்கும் ஓரு வடிவமுமாகும். இந்த ஆசன முறை ஒரு காலை நேராக மடித்து பீடத்தில் ஊன்றியும், மறுகாலை நேராக கீழே தொங்கவிட்டவாறும் அமைந்திருப்பதாகும். இந்த ஆசனத்தில் இறைவனுடைய திருமேனி நேராகவும், கம்பீரமாகவும் அமைந்துள்ளது. இந்த ஆசன முறையில் யோக தட்சிணாமூர்த்தியும், அய்யானார் சாமிகளும் அமைக்கப்படுகின்றன.
# நங்கவள்ளி நாடு

## நங்கவள்ளி வரலாறு

சேலம் பகுதி பாண்டியர், பல்லவர், சோழர், சேரர், விசயநகரப் பேரரசு, அதியமான், கன்னடர்கள், நாயக்கர்கள், திப்புசுல்தான், ஆங்கிலேயர்கள் ஆட்சிக்கு உட்பட்டப் பகுதியாக இருந்துள்ளது. சோழமண்டலத்தில் ராசாச்சரிய சதுர்வேதி மங்கலம் என சேலம் அழைக்கப்பட்டது. சைலம் என்பதே சேலம் என மாறியது. இது மலைகள் சூழ்ந்தப் பகுதி என்பதாகும். சேலத்தின் முக்கிய மையப்பகுதியாகவும், காவிரி கரையோரம் அமைந்தப் பகுதியாகவும் நங்கவள்ளி உள்ளது.
# நங்கவள்ளி நாடு

## ஒய்சாளர்கள்

கி.பி. **13** ஆம் நூற்றாண்டில் நங்கவள்ளி ஒய்சாளர்கள் ஆட்சிக்கு உட்பட்டப் பகுதியாக இருந்துள்ளது. ஒய்சாள மன்னன் இரண்டாம் வீரநரசிம்மன் **(1220-1238)** என்பவரின் மகன் வீரசோமேஸ்வரன் **(1233- 1267)** என்பவரால் நங்கவள்ளி சோமேஸ்வரர் திருக்கோவில் கட்டப்பட்டுள்ளது.
# நங்கவள்ளி நாடு

## விஜயநகர பேரரசு

கி.பி.**14** மற்றும் **15** ஆம் நூற்றாண்டுகளில் **விஜயநகர பேரரசின்** கீழ் **நங்கவள்ளி** இருந்திருக்கிறது. **நங்கவள்ளி லட்சுமி நரசிம்மர் கோவிலின்** கட்டமைப்பைப் பார்க்கும்போது இது புலனாகிறது.
# விக்கிப்பீடியா:தனிநபர் தாக்குதல் அல்லது அச்சுறுத்தல், தணிக்கை அச்சுறுத்தல் கொள்கை

விக்கிப்பீடியாவின் உள்ளடக்கமும் செயற்றிட்டங்களும் திறந்த முறையில் கூட்டாக்கமாக பயனர்களால் உருவாக்கப்படுவன. விக்கிப்பீடியாவின் உள்ளடக்கம் செயற்பாடுகளை மேம்படுத்த பல்வேறு கொள்கைகளும் அமைவுகளும் உள்ளன. தரமான மேற்கோள்கள் சுட்டுதல், **நடுநிலை நோக்கு**, **பன்முகப் பார்வைகளுக்கு ஏற்கத்தகு இடம் தருதல்** உட்பட்ட கொள்கைகள் உள்ளடக்கங்கள் மேம்பட உதவுகின்றன. நன்னோக்கு, கண்ணியம், கூட்டுச் செயற்பாடு, இணக்க முடிவு, **முழுமையான தணிக்கை எதிர்ப்பு** ஆகியன செயற்பாடுகள் மேம்பட உதவுகின்றன. உள்ளடக்கமும் செயற்பாடுகளும் தொடர்ச்சியான மேம்பாட்டுக்கு உட்பட்டவையே என்பது விக்கியின் அடிப்படை விழுமியங்களில் ஒன்றாகும்.  
எந்த ஒரு கட்டுரை குறித்தும் விக்கிப்பீடியா தனிப்பட்ட நிலைப்பாடுகளை எடுப்பதோ, வலியுறுத்துவதோ, நடைமுறைப்படுத்துவதோ, தலையிடுவதோ இல்லை. எந்த ஒரு கட்டுரையின் உள்ளடக்கத்துக்கும் தனிப்பட்ட விக்கிப்பீடியா பங்களிப்பாளர்களோ, நிருவாகிகள்/அதிகாரிகள்/மேலாளர்கள் போன்ற தளப் பராமரிப்பு உதவி செய்யும் பயனர்களோ விக்கிப்பீடியா அறக்கட்டளையின் ஊழியர்களோ பொறுப்பாக மாட்டர்கள்.  
விக்கிப்பீடியா எந்த வகையிலும் தனிநபர்கள் அச்சுறுத்தப்படுவதையோ, துன்புறுத்தப்படுத்தப்படுவதையோ, விக்கிப்பீடியா தணிக்கை அல்லது தடை செய்யப்படும் என்று அச்சுறுத்தப்படுவதையோ, தணிக்கை அல்லது தடை செய்வதற்கான முயற்சிகளில் ஈடுபடுவதையோ ஏற்றுக்கொள்வதில்லை; பொறுத்துக்கொள்வதும் இல்லை.  
இத்தகைய செயற்பாடுகளுக்கான எடுத்துக்காட்டுகள்:  
- விக்கிப்பீடியா உள்ளடக்கத்தை முன்வைத்து பயனர் மீதோ திட்டத்தின் மீதோ வழக்கு தொடர்வதாகவோ சட்டத்துக்கு அப்பாற்பட்ட மையங்கள் ஊடாகவோ நடவடிக்கை எடுப்பதாக அச்சுறுத்தல்
- விக்கிப்பீடியா தளம் அல்லது குறிப்பிட்ட பக்கங்களை தடை அல்லது தணிக்கை செய்ய முற்படல்
- விக்கிப்பீடியா பங்களிப்பாளர்களின் வாழ்வுக்கும் இருப்புக்கும் அச்சுறுத்தல் விடுக்கும் வகையில் அவர்களையோ விக்கிப்பீடியா திட்டத்தையோ சட்டத்துக்கு * எதிரானவர்களாகவும் அத்தகையை இயக்கங்களோடு நேரடியாகவோ மறைமுகமாகவோ தொடர்புபடுத்தியும் கருத்திடல்  
இத்தகைய செயற்பாடுகள் நோக்கில் விக்கிப்பீடியா தனது கடுமையான கண்டனத்தைப் பதிவுசெய்கிறது.  
**இத்தகைய செயற்பாடுகளில் ஈடுபடுவோரின் பயனர் கணக்குகள் தற்காலிகமாகவோ நிரந்தரமாகவோ தடை செய்யப்படும்.**  
பார்க்க:  
- விக்கிப்பீடியா:சட்ட அச்சுறுத்துல்கள் கூடா
- விக்கிப்பீடியா:வன்முறை அச்சுறுத்தல்கள்
- விக்கிப்பீடியா:அச்சுறுத்தல்களை எதிர்கொள்ளல்
# தேவார மூவர்

**தேவார மூவர்** என்பது தேவாரத்தினைப் பாடிய மூன்று நபர்களைக் குறிப்பிடும் சைவசமய சொல்லாக்கமாகும். இவர்களை மூவர், மூவர் முதலிகள் என்றும் அழைக்கின்றனர். இவர்கள் பாடிய தேவாரத் தொகுப்பினை மூவர் தேவாரம் என்று அழைக்கின்றனர்.  
சைவ சமயத்தின் இலக்கியமான பன்னிரு திருமுறைகளுள் முதல் ஏழு திருமுறைகளை தேவாரம் என்று அழைக்கின்றனர். இந்த தேவாரத்தினைப் பாடிய திருஞானசம்பந்தர், திருநாவுக்கரசர், சுந்தரமூர்த்தி சுவாமிகள் ஆகியோரை தேவார மூவர் என்று அழைக்கின்றனர்.
திருமுறைகளில் முதல் மூன்றை திருஞானசம்பந்தரும், அடுத்த மூன்று திருமுறைகளை திருநாவுக்கரசரும், ஏழாம் திருமுறையை சுந்தரமூர்த்தி சுவாமிகளும் பாடியுள்ளனர்.
# தேவார மூவர்

## தேவார மூவர் இசைக் கலை விழா

இராமலிங்கர் பணிமன்றம், நாரத கான சபா ஆகிய இரண்டும் இணைந்து தேவார மூவர் இசைக் கலைவிழாவினை வருடந்தோறும் சென்னையில் நடத்துகின்றன.
# தேவார மூவர்

## தேவார மூவரைப் பற்றிய நூல்கள்

தேவார மூவர் வாழ்வும் வாக்கும் - புலவர்.வீ.சிவஞானம், விஜயா பதிப்பகம்
# வசுகுப்தர்

**வசுகுப்தர்** சைவ சமயத்தின் பிரிவுகளில் ஒன்றான காசுமீர சைவத்தின் நிறுவனராவார். இவரது காலம் கி.பி 860–925 என்று சொல்லப்படுகிறது.
# வசுகுப்தர்

## சிவசூத்திரம்

வசுகுப்தர் சிவசூத்திரம் எனும் நூலை எழுதியுள்ளார். இந்நூல் காசுமீர சைவத்தின் முதல் நூலாகும். இந்நூலில் காசுமீர சைவம் குறித்தான எழுபத்தேழு சூத்திரங்கள் உள்ளன. இந்நூலை சிவபெருமானே வசுகுப்தருக்கு கூறி எழுதப்பட்டதாக நம்பப்படுகிறது.  
வசுகுப்தருக்கு சிவபெருமானே சிவசூத்தரம் நூலை தந்தார் என்பதற்கு பல்வேறு தொன்மங்கள் கூறப்படுகின்றன. வசுகுப்தர் மகாதேவ சிகரத்தின் அடிவாரத்தில் ஆசிரமம் அமைத்து தவம் செய்தார். அ்பபோது சிவபெருமான் தோன்றி தான் ஒரு பாறையின் மீது சிவசூத்திரத்தினை பொறித்து வைத்திருப்பதாக தெரிவித்தார். வசுகுப்தர் அப்பாறையைத் தொட்டதும், அப்பாறையானது புரண்டு சிவசூத்தரங்களை காட்டியதாக கூறப்படுகிறது.
# வசுகுப்தர்

## சிவசூத்திரற்கு விளக்கம்

வசுகுப்தரின் மாணாக்கர் கல்லாடர் என்பராவார். இவர் தன்னுடைய குருநாதரின் சிவசூத்திரத்திற்கு பொருளை விளக்கி **ஸ்பந்த சர்வஸ்வம்** எனும் நூலை இயற்றியுள்ளார்.
# சேர்ந்தபூமங்கலம் கைலாசநாதர் கோயில்

**சேர்ந்தபூமங்கலம் கைலாசநாதர் கோயில்** என்பது தூத்துக்குடி மாவட்டம் சேர்ந்தமங்கலத்தில் அமைந்துள்ள சிவாலயமாகும். இத்தலம் நவ கைலாயங்களுள் ஒன்றாகவும், நவக்கிரகங்களில் சுக்ரனுக்கு உரிய தலமாகவும் இருக்கிறது.
# சேர்ந்தபூமங்கலம் கைலாசநாதர் கோயில்

## சன்னதிகள்

மூலவர் கைலாசநாதர் சுக்கிர அம்சமானவர். அம்பாள் அழகிய பொன்னமை என்ற பெயரில் இருக்கிறார். இவரை சௌந்தர நாயகி என்றும் அழைக்கின்றனர். அம்மன் தெற்கு நோக்கி உள்ளார். கருவறை விமானத்தில் குபேரன் இரு மனைவியரோடு யானை மீது இருக்கிறார். கன்னி விநாயகர், சந்திரன், சூரியர், மீனாட்சி, சொக்கநாதர், சனீசுவரர், பைரவர் சந்நிதிகளும், முருப்பெருமான் சன்னதியில் வலப்புறம் திரும்பிய மயில் வாகனத்துடன் இருக்கிறார்.  
இக்கோயில் 1000 வருடங்கள் தொன்மையானது. இதனை குலசேகரப் பாண்டியன் அல்லது முதலாம் மாறவர்மன் சுந்தரபாண்டியன் ஆகியோர் கட்டியிருக்கலாம் என ஆய்வாளர்கள் கருதுகிறார்கள்.
# சேர்ந்தபூமங்கலம் கைலாசநாதர் கோயில்

## தல வரலாறு

அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும், அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்கள் கரை ஒதுங்கிய இடங்கள் தான் இப்போது நவகைலாயங்கள் என்று அழைக்கப்படுவதாகவும் இத்தலங்களின் வரலாறு கூறுகின்றது.  
இவ்வாறு ஒன்பதாவது தாமரை மலர் கரை ஒதுங்கிய இடம் சேர்ந்தபூமங்கலமாகும். இதுவே நவகைலாயத்தின் இறுதித் தலமாக உள்ளது.
# சேர்ந்தபூமங்கலம் கைலாசநாதர் கோயில்

## திருவிழாக்கள்

- பிரதோசம்
- சிவராத்திரி
- தை ஆடி அமாவாசை
# நவீன மனிதரின் ஆப்பிரிக்கத் தோற்றக் கோட்பாடு

1. *ஓமோ சப்பியன்சு*
2. நீன்டர்தால்கள்
3. தொடக்க ஒமினிட்டுகள்]]
தொல்மானிடவியல் அடிப்படையில், **நவீன மனிதரின் ஆப்பிரிக்கத் தோற்றக் கோட்பாடு** என்பது, உடற்கூற்றியல் அடிப்படையிலான நவீன மனிதர் தோன்றிய இடம், அவர்களின் தொடக்ககாலப் புலப்பெயர்வு என்பவை தொடர்பில் பரவலாக ஏற்றுக்கொள்ளப்பட்ட கோட்பாடு ஆகும். "**ஆப்பிரிக்காவிலிருந்து வெளியேற்றம்" கோட்பாடு**, "**அண்மை ஒற்றைத் தோற்றுவாய்க் கருதுகோள்**", "**மாற்றீட்டுக் கோட்பாடு**", "**அண்மை ஆப்பிரிக்கத் தோற்றுவாய் மாதிரி**" போன்ற பெயர்களாலும் இது குறிப்பிடப்படுகின்றது. ஆப்பிரிக்காவில் தோன்றிய நவீன மனிதர், ஒற்றைப் புலப்பெயர்வு அலையொன்றின் மூலம் ஆப்பிரிக்காவை விட்டு வெளியேறி ஏற்கெனவே வாழ்ந்த பிற மனித இனங்களை மாற்றீடு செய்து உலகம் முழுதும் பரவினர் என்று இக்கோட்பாடு கூறுகின்றது.,  
முதற் பரம்பல், 130,000 - 115,000 ஆண்டுகளுக்கு முன்னர், வடக்கு ஆப்பிரிக்கா ஊடாக இடம்பெற்றதாயினும், அவர்கள் முற்றாக அழிந்துவிட்டனர் அல்லது மீண்டும் திரும்பிச் சென்றுவிட்டனர் என்று கருதப்படுகிறது.. ஆனால், இந்த அழிவு குறித்து ஐயம் வெளியிட்டுள்ள சீன ஆய்வாளர்கள், நவீன மனிதர் 80,000 ஆண்டுகளுக்கு முன்பிருந்தாவது சீனாவில் வாழ்ந்து வருகின்றனர் என்கின்றனர். இரண்டாவது பரம்பல் மூலம், ஆசியாவின் தெற்குக் கடற்கரையூடான தெற்குப் பாதையூடாகச் சென்ற மனிதர் 50,000 ஆண்டுகளுக்கு முன்பு ஆசுத்திரேலியாவரை சென்று குடியேறினர். இதிலிருந்து பிரிந்த ஒரு குழுவினர் அண்மைக் கிழக்கு, ஐரோப்பா ஆகிய பகுதிகளில் குடியேறினர்.
# நவீன மனிதரின் ஆப்பிரிக்கத் தோற்றக் கோட்பாடு

## முந்திய ஓமோ சப்பியன்சு

### தோற்றமும் வளர்ச்சியும்

உடற்கூற்றியல் அடிப்படையிலான நவீன மனிதர் மூன்று இலட்சம் (3,00,000) ஆண்டுகளுக்கு முன்பு ஆப்பிரிக்காவில் தோன்றினர். ஏறத்தாழ 250,000 ஆண்டுகளுக்கு முன்பிலிருந்து, 400,000 ஆண்டுகளுக்கு முன்னர் வரையிலான காலப்பகுதியில் ஏற்பட்ட மண்டையோட்டு விரிவு, கற்கருவித் தொழில்நுட்பங்களின் தழும்பழி தொடர்பான வளர்ச்சி என்பன, ஓமோ இரக்டசு இனம் ஓமோ சப்பியன்சு இனமாக மாறி வந்ததற்கான சான்றுகளைத் தருகின்றன. அண்மை ஆப்பிரிக்கத் தோற்றக் கொள்கையின்படி, ஆப்பிரிக்காவுக்கு உள்ளும், அதற்கு வெளியிலும் ஏற்பட்ட நவீன மனிதரின் புலப்பெயர்வு, உலகின் பல பகுதிகளிலும் பரந்திருந்த ஓமோ இரட்டசு இனத்தைக் காலப்போக்கில் மாற்றீடு செய்துவிட்டது.  
எத்தியோப்பியாவின் நடு அவாசு என்னும் இடத்தில் கண்டுபிடிக்கப்பட்ட*ஓமோ சப்பியன்சு இடல்ட்டு* (*Homo sapiens idaltu*) 160,000 ஆண்டுகளுக்கு முன்னர் வாழ்ந்த ஒரு இனம். இதுவரை அறியப்பட்டவற்றுள் மிக முந்திய, உடற்கூற்றியல் அடிப்படையிலான நவீன மனித இனம் இதுவே. இது ஒரு அழிந்துபோன துணை இனமாக வகைப்படுத்தப்பட்டுள்ளது.  
100,000 ஆண்டுகளுக்கு முன்பிருந்து கூடுதல் சிக்கல்தன்மை கொண்ட தொழில்நுட்பங்கள், கலைப்பொருட்கள் போன்றவை உருவானதற்கான சான்றுகள் கிடைக்கின்றன. அத்துடன் 50,000 ஆண்டுகளுக்கு முன்பிருந்து முழுமையான நவீன நடத்தைகள் கூடுதல் சிறப்புப் பெறுவதையும் காணமுடிகிறது. கற்கருவிகள் ஒழுங்குத் தன்மை கொண்டவையாகவும், துல்லியமாக உருவாக்கப்பட்டவையாகவும் காணப்படுகின்றன. எலும்பு, கொம்பு ஆகியவற்றிலிருந்து உருவாக்கப்பட்ட கருவிகளும் முதல் தடவையாகக் காணக்கிடைக்கின்றன.
# நவீன மனிதரின் ஆப்பிரிக்கத் தோற்றக் கோட்பாடு

## முந்திய ஓமோ சப்பியன்சு

### ஆப்பிரிக்காவுக்கு வெளியே கண்டெடுக்கப்பட்ட புதைபடிவங்கள்

முந்திய *ஓமோ சப்பியன்சு* இனத்தின் புதைபடிவங்கள் இசுரேலில் உள்ள கஃப்சா குகையில் கண்டெடுக்கப்பட்டுள்ளன. இவற்றின் காலம் 80,000 தொடக்கம் 100,000 வரை எனக் கணக்கிடப்பட்டுள்ளது.
54,700க்கு முந்தியது எனக் கணிக்கப்பட்ட மானோத் 1 எனப் பெயரிடப்பட்ட நவீன மனிதனின் புதைபடிவம் இசுரேலில் உள்ள மானோத் குகையிலிருந்து எடுக்கப்பட்டுள்ளது. ஆயினும், இக்காலம் குறித்து ஐயங்களும் நிலவுகின்றன. ஆசுத்திரேலியாவில் முங்கோ ஏரிப் புதைபடிவங்கள் 42,000 ஆண்டுகளுக்கு முந்தியவை. சீனாவின் லியுசியாங் பகுதியில் எடுக்கப்பட்ட தியான்யுவான் மனிதன் எனப்படும் தியான்யுவான் குகை எச்சங்கள் 38,000 - 42,000 காலப்பகுதிக்கு உரியவை என்கின்றனர். தியான்யுவான் மாதிரிகள், சப்பானின், ஒக்கினாவாத் தீவில் எடுக்கப்பட்ட 17,000 - 19, 000 ஆண்டுக் காலப்பகுதியைச் சேர்ந்த மினத்தோகவா மனிதனுடன் உருவவியல் அடிப்படையில் நெருக்கமாக உள்ளன.
# நவீன மனிதரின் ஆப்பிரிக்கத் தோற்றக் கோட்பாடு

## ஆப்பிரிக்காவுக்கு வெளியேயான நகர்வு

அமைவிடத்தில் இருந்து தொடங்கி இடம்பெற்ற *ஓமோ சப்பியன்* புலப்பெயர்வின் நிலப்படம்.]]
ஏற்றுக்கொள்ளப்பட்ட கோட்பாட்டின்படி இரண்டு பரம்பல்கள் இருந்துள்ளன. முந்தியது வட ஆப்பிரிக்கா வழியானது, இடண்டாவது தெற்குப் பகுதியூடானது. இரண்டாவது பரம்பல், முந்திய ஒமின் இனங்களை மாற்றீடு செய்தது. 130,000 - 115,000 ஆண்டுகளுக்கு முந்திய காலப் பகுதியில் இடம்பெற்ற முதல் பரம்பல் முற்றாக அழிந்துவிட்டது அல்லது பழைய இடத்துக்கு மீண்டுவிட்டது. சீன ஆய்வாளர்கள், 80,000 ஆண்டுகளுக்கு முன்பிருந்தே சீனாவில் நவீன மனிதர்கள் இருந்ததாகக் கூறி மேற்படி அழிவு குறித்து ஐயம் வெளியிட்டுள்ளனர்.  
இரண்டாவது பரம்பல், 69,000க்கு முன்பிருந்து, 77,000க்கு முன்பு வரையான காலப்பகுதியில் இடம்பெற்ற, மிகப்பெரிய எரிமலை வெடிப்பு நிகழ்வான, தோபா நிகழ்வுக்கு முன்னர் அல்லது பின்னர், தெற்கு வழி என்று சொல்லப்படுகின்ற வழியூடாக இடம் பெற்றது. இவ்வழி ஊடாகச் சென்றோர் ஆசியாவின் தென் கடற்கரையோரமாகச் சென்று, 250 கிலோமீட்டர் கடலைக் கடந்து ஏறத்தாழ 50,000 ஆண்டுகளுக்கு முன்னர் ஆசுத்திரேலியாவில் குடியேறினர். இக்கோட்பாட்டின்படி ஐரோப்பாவில் நவீன மனிதரின் குடியேற்றம், தோபா நிகழ்வுக்கு முன்னர் இந்தியாவில் இருந்து புலம்பெயர்ந்தோரால் (முன்-தோபா கருதுகோள்), அல்லது ஆப்பிரிக்காவிலிருந்து புலம்பெயர்ந்தோரில் ஒரு பகுதியினர் தோபா நிகழ்வுக்குப் பின்னர் அண்மைக் கிழக்கிலும், ஐரோப்பாவிலும் குடியேறினர் (பின்-தோபா கருதுகோள்).
# நவீன மனிதரின் ஆப்பிரிக்கத் தோற்றக் கோட்பாடு

## ஆப்பிரிக்காவுக்கு வெளியேயான நகர்வு

### முந்திய வட ஆப்பிரிக்கப் பரம்பல்

முந்திய வட ஆப்பிரிக்கப் பரம்பல் தற்காலத்துக்கு 130,000 - 115,000 ஆண்டுகள் முந்திய (தமு) காலப்பகுதியில் இடம்பெற்றது. 2011ல் ஐக்கிய அரபு அமீரகத்தில் கண்டெடுக்கப்பட்ட கற்கருவிகள், நவீன மனிதர்கள் தமு 100,000 - 125,000 காலப் பகுதியிலேயே அங்கு வாழ்ந்ததைக் காட்டுகிறது. பல ஆய்வாளர்கள் நவீன மனிதர்கள் வட ஆப்பிரிக்காவிலேயே தோற்றம் பெற்று வெளியே புலம்பெயர்ந்திருக்கலாம் எனக் கருதுகின்றனர். இதுவரை எண்ணியதற்குப் பல ஆயிரம் ஆண்டுகள் முன்பாகவே அல்தாய் மலைகளிலிருந்து வந்த நீன்டர்தால்களும், தொடக்க நவீன மனிதர்களும் சந்தித்து இனக்கலப்புற்றனர் என்பது குல்வில்ம் ஆகியோரின் முடிவு. இது அண்மைக் கிழக்கில் இடம்பெற்றிருக்கலாம் என அவர்கள் கருதுகின்றனர்.
# நவீன மனிதரின் ஆப்பிரிக்கத் தோற்றக் கோட்பாடு

## ஆப்பிரிக்காவுக்கு வெளியேயான நகர்வு

### தெற்கு வழிப் பரம்பல்

#### கரையோரப் பாதை

இற்றைக்கு 70,000 ஆண்டுகளுக்கு முன், 150 - 1,000 வரையிலான சிறு குழுவினரே செங்கடலைக் கடந்திருப்பர் எனக் கணிக்கப்படுகிறது. இவர்கள் அரேபியா, பாரசீகம் ஆகியவற்றின் கடற்கரைகளை உள்ளடக்கிய கரைப்பாதை ஊடாக இந்தியாவை அடைந்தனர். இதுவே முதல் முக்கியமான குடியேற்றப் பகுதியாக இருந்ததாகத் தெரிகிறது. மரபியலாளர் இசுப்பென்சர் வெல்சு (Spencer Wells), முந்திய பயணிகள் ஆசியாவின் தென் கரையோரமாகச் சென்று, 250 கிலோமீட்டர் கடலைத் தாண்டி இற்றைக்கு 50,000 ஆண்டுகளுக்கு முன்னர் ஆசுத்திரேலியாவை அடைந்தனர் என்கிறார். இவரது கருத்துப்படி இன்றைய ஆசுத்திரேலியத் தொல்குடியினர், முதல் அலைப் புலம்பெயர்ந்தோரின் வழித்தோன்றல்கள் ஆவர்.
# நவீன மனிதரின் ஆப்பிரிக்கத் தோற்றக் கோட்பாடு

## ஆப்பிரிக்காவுக்கு வெளியேயான நகர்வு

### தெற்கு வழிப் பரம்பல்

#### காலம்: தோபாவுக்கு முன் அல்லது தோபாவுக்குப் பின்

தென்பகுதி ஊடான பரம்பலின் காலம் சர்ச்சைக்கு உரியதாக உள்ளது. இது தற்கால தோபா ஏரிப் பகுதியில் அமைந்திருந்த எரிமலை தற்காலத்துக்கு முன் 69,000-77,000 ஆண்டுக் காலப்பகுதியில் வெடித்தபோது ஏற்பட்ட பேரழிவுக்கு முன்னரா அல்லது பின்னரா இடம்பெற்றது என்பதே பிரச்சினை. இந்தியாவில், இந்த வெடிப்பினால் உருவான சாம்பல் படைகளுக்குக் கீழே கற்கருவிகள் காணப்பட்டது இப்பரம்பல் தோபா வெடிப்புக்கு முன்னர் ஏற்பட்டிருக்கலாம் என்பதைக் காட்டுவதாக உள்ளது. ஆனால் இக்கருவிகளின் உண்மையான மூலம் குறித்துக் கருத்து வேறுபாடுகள் உள்ளன.  
இற்றைக்கு முன் 60,000-70,000 காலப்பகுதியில் ஏற்பட்டதாகக் காலம் கணிக்கப்பட்ட ஒருமடியக்குழு L3, மனிதர் ஆப்பிரிக்காவில் இருந்து வெளியேறுமுன்னர் உருவானது என்பது, இரண்டாவது பரம்பல் தோபா வெடிப்புக்குப் பல ஆயிரம் ஆண்டுகளுக்குப் பின்னரே நிகழ்ந்தது என்பதற்குச் சான்றாக உள்ளது. இருந்தும், முன்னர் எண்ணியதிலும் குறைந்த வேகத்துடனேயே மனிதரில் மரபணுச் சடுதி மாற்றங்கள் ஏற்படுகின்றன என்பதைக் காட்டும் அண்மைக்கால ஆய்வுகள், இரண்டாம் புலப்பெயர்வுக்கான காலத்தை தற்காலத்துக்கு முன் 90,000 - 130,000 ஆண்டுகள் வரை பின்கொண்டு செல்ல உதவுகின்றன.
# பாரதி (நடிகை)

**பாரதி விஷ்ணுவர்தன்** (பிறப்பு:15 ஆகத்து 1950) ஓர் இந்தியத் திரைப்பட நடிகையும், புகழ்பெற்ற இந்தியத் திரைப்பட நடிகர் விஷ்ணுவர்தனின் மனைவியும் ஆவார். இவர் தமிழ், தெலுங்கு, மலையாளம், கன்னடம், இந்தி உள்ளிட்ட இந்திய மொழித் திரைப்படங்களில் நடித்துள்ளார். இவர் நடித்த திரைப்படங்களில் கன்னட மொழித் திரைப்படங்களே அதிகமாகும்.
# பாரதி (நடிகை)

## வாழ்க்கைக் குறிப்பு

இவர் இந்தியாவின், மைசூர் மாநிலத்தில் (தற்போது கர்நாடகம்) பிறந்தார். இவரது இயற்பெயர் **பாரதிதேவி** ஆகும். இவர் புகழ்பெற்ற கன்னடத் திரைப்பட நடிகர் விஷ்ணுவர்தனை 1975, பிப்ரவரி 27 அன்று பெங்களூரில் திருமணம் செய்து கொண்டார். இவர்களுக்கு கீர்த்தி, சந்தனா என இரண்டு குழந்தைகள் உள்ளனர். இவரது கணவர் விஷ்ணுவர்தன் 2009, திசம்பர் 30 அன்று காலமானார்.
# பாரதி (நடிகை)

## நடித்த திரைப்படங்கள்

### தமிழ்த் திரைப்படங்கள்

| ஆண்டு | திரைப்படம் | ஏற்ற வேடம் | இயக்குநர் | உடன் நடித்தவர்கள் |
| --- | --- | --- | --- | --- |
| 1966 | நாடோடி | மீனா | பி. ஆர். பந்துலு | எம். ஜி. இராமச்சந்திரன், சரோஜா தேவி |
| 1966 | சந்திரோதயம் | கமலா | கே. சங்கர் | எம். ஜி. இராமச்சந்திரன், ஜெயலலிதா |
| 1966 | எங்க பாப்பா | பி. ஆர். பந்துலு | ரவிச்சந்திரன் |  |
| 1966 | நம்ம வீட்டு லட்சுமி | பி. ஆர். பந்துலு | முத்துராமன் |  |
| 1967 | தங்கத் தம்பி | சரஸ்வதி/சரசு | பிரான்சிஸ் ராம்நாத் | ரவிச்சந்திரன், வாணிஸ்ரீ, நாகேஷ் |
| 1967 | தெய்வச்செயல் | எம். ஜி. பாலு | முத்துராமன், மேஜர் சுந்தர்ராஜன் |  |
| 1967 | வாலிப விருந்து | முரசொலி மாறன் | ரவிச்சந்திரன், நாகேஷ் |  |
| 1967 | நான் யார் தெரியுமா | வி. என். ரமணன் | ஜெய்சங்கர், சோ |  |
| 1968 | உயர்ந்த மனிதன் | கௌரி | கிருஷ்ணன்-பஞ்சு | சிவாஜி கணேசன், சௌகார் ஜானகி, சிவகுமார், வாணிஸ்ரீ |
| 1968 | நிமிர்ந்து நில் (1968) | ராதா | தேவன் | ரவிச்சந்திரன் |
| 1968 | பூவும் பொட்டும் | அமுதா | தாதா மிராசி | ஏ. வி. எம். ராஜன், முத்துராமன், பானுமதி |
| 1969 | நான்கு கில்லாடிகள் | எல். பாலு | ஜெய்சங்கர், மேஜர் சுந்தரராஜன் |  |
| 1969 | தங்கச் சுரங்கம் | அமுதா | டி. ஆர். ராமண்ணா | சிவாஜி கணேசன், வெண்ணிற ஆடை நிர்மலா |
| 1969 | நில் கவனி காதலி | சி. வி. ராஜேந்திரன் | ஜெய்சங்கர், நாகேஷ் |  |
| 1970 | சிநேகிதி | ஜி. ராமகிருஷ்ணன் | ஜெமினி கணேசன், ரவிச்சந்திரன், சரோஜாதேவி |  |
| 1971 | அவளுக்கென்று ஒரு மனம் | சிறீதர் | ஜெமினி கணேசன், காஞ்சனா, முத்துராமன் |  |
| 1971 | மீண்டும் வாழ்வேன் | டி. என். பாலு | ரவிச்சந்திரன், ஆர். எஸ். மனோகர் |  |
| 1972 | அன்னமிட்ட கை | மருத்துவர் கல்பனா | எம். கிருஷ்ணன் நாயர் | எம். ஜி. இராமச்சந்திரன், ஜெயலலிதா |
| 1972 | உனக்கும் எனக்கும் (1972) | என். எஸ். மணியம் | ஜெய்சங்கர், சோ ராமசாமி |  |
| 1972 | பொன்வண்டு | என். எஸ். மணியம் | ஜெய்சங்கர், உஷா நந்தினி |  |
| 1977 | நீ வாழவேண்டும் | ஏ. பீம்சிங் | ரவிச்சந்திரன், நாகேஷ் |  |
| 1990 | உறுதிமொழி | ஆர். பி. உதயகுமார் | பிரபு, சுகன்யா |  |
| 1995 | கட்டபஞ்சாயத்து | கார்த்திக், கனகா |  |  |
| 1998 | சுந்தர பாண்டியன் | கார்த்திக், சுவாதி | } |  |
# உலக யானைகள் தினம்

**உலக யானைகள் நாள்** (*World Elephant Day*) ஒவ்வொரு ஆண்டும் ஆகத்து 12 ல் கொண்டாடப்படுகிறது. இந்த நாள் கொண்டாடப்படுவதன் நோக்கம் யானைகளை பாதுகாப்பதே ஆகும். இன்றைக்கு உலகத்தில் உள்ள 65 அமைப்புகள் மற்றும் யானைகளை கொண்ட நாடுகள் இந்த தினத்தை கொண்டாடி வருகின்றன. இந்த தினத்தில் தனியார் வளர்க்கும் யானைகளை பாதுகாப்பதும் ஒரு நோக்கமாகும்.
முதன் முதலில் இந்த தினம் 2012 ஆக.,12ல் கொண்டாட ஆரம்பிக்கப்பட்டது. 'வனத்திற்குள் திரும்பு' என்ற ஆங்கிலப் படத்தை வில்லியம் சாட்னர் என்பவர் எடுத்தார். இந்த படத்தின் கதையே ஒரு தனியார் வளர்க்கும் யானையை, காட்டிற்குள் மீண்டும் விடுவது பற்றியது.
இந்த படம் 2012 ஆக.,12ல் வெளியானது. அன்றைய தினம் முதல் 'உலக யானைகள் தினம்' கொண்டாடப்பட்டு வருகிறது.
# செருமனி நாட்டுப்பண்

**செருமனி நாட்டுப்பண்** ("***'" (ஆங்கிலம்: "Song of Germany", ; "***'" என்று அறியப்படும்,பாடல்1922ஆண்டு முதல்செருமனிநாட்டின்நாட்டுப்பண்ணாகஇருந்துவருகிறது. 1949ஆம் ஆண்டு செருமனி கிழக்கு ஜெர்மனி, மேற்கு ஜெர்மனி என பிளவுபட்டபோது இந்த பாடல் நாட்டுப்பண் என்ற தகுதியை இழந்தது என்றாலும் பெர்லின் சுவர் இடிந்து 1990 இல் ஒன்றுபட்ட ஜெர்மனி மீண்டும் உருவானபோது மீண்டும் இப்பாடல் நாட்டுப்பண்ணாக தேர்வுசெய்யப்பட்டது.  
இதற்கான இசையை 1797இல் அமைத்தவர் ஆஸ்திரிய இசையமைப்பாளரான ஜோசப் ஹேடன் ஆவார். இப்பாடல் புனித உரோமைப் பேரரசின்ம்ன்னரான இரண்டாம் பிரான்சின் பிறந்த நாளன்று உருவாக்கினார். உரோமப் பேரசு கலைக்கப்பட்டபின்பிற்காலத்தில் ஆத்திரியப் பேரரசின் நாட்டுப்பண்ணாக விளங்கியது. 1841ஆண்டு ஜெர்மன் மொழியியலாளரும், கவிஞருமான ஆகஸ்ட் ஹீன்ரிச் ஹாட்மேன் வோன் ஃபாலர்செபன்என்பவர்ஹேடனின்மெல்லிசைக்குப்பாடல்வரிகளைஎழுதினார்.அந்தகாலகட்டத்தில்இந்தப் பாடல்வரிகள் புரட்சிகரமானதாகக் கருதப்பட்டது.
# செருமனி நாட்டுப்பண்

## வரிகள்

| ஜெர்மானிய மொழியில் | தமிழ் ஒலிபெயர்ப்பு | தமிழ் மொழிபெயர்ப்பு |  |
| --- | --- | --- | --- |
| <poem></poem> | <poem></poem> | <poem></poem> | } |
# ரோகன் போபண்ணா

**ரோகன் போபண்ணா** (*Rohan Bopanna*, , பிறப்பு: 4 மார்ச் 1980) இந்திய டென்னிசு விளையாட்டு வீரர் ஆவார். இரட்டையர் ஆட்டங்களில் இவர் பங்கெடுக்கின்றார். 2024 ஆத்திரேலியத் திறந்த சுற்று இரட்டையர் ஆட்டத்தில் மேத்தியூ எப்டனுடன் இணைந்து விளையாடி தனது முதலாவது பெருவெற்றித் தொடரை வென்றதன் மூலம் இரட்டையர் ஆட்டங்களில் உலகத் தர வரிசையில் 1-ஆம் இடத்தைப் பிடித்தார். தனது 43-ஆவது அகவையில் முதல் தர வரிசையைப் பெற்ற வயதில் கூடிய டென்னிசு ஆட்ட வீரர் என்ற பெருமையையும் பெற்றார். 2010இல், யூ. எசு. ஓப்பனில் ஐசம்-உல்-அக் குரேசியுடன் இணைந்து இரட்டையர் போட்டியில் இரண்டாமிடத்தை எட்டினார். இந்திய டேவிசுக் கோப்பை அணியில் 2002இலிருந்து தொடர்ந்து இடம் பெற்றுள்ளார்.  
போபண்ணா தமது 11வது அகவையிலேயே விளையாடத் தொடங்கினார். இரட்டையர் ஆட்டங்களில் தமது வாழ்நாளின் மிக உயரிய தரவரிசையெண்ணை சூலை 22, 2013இல் அடைந்தார்; தொழில்முறை டென்னிசு விளையாட்டளர்களின் சங்கம் இவருக்கு தரவெண் 3 வழங்கியது. இவரும் பாக்கிதானிய விளையாட்டாளர் குரேசியும் 2007 இல் இணைந்து பல வெற்றிகளை ஈட்டினர். இதனால் இவர்களுக்கு *இந்தோபாக் எக்சுபிரசு* என்ற செல்லப்பெயர் ஏற்பட்டது. 2010 இல் இந்த இணையர் விம்பிள்டன் காலிறுதி, யூ.எசு. ஓப்பனில் இரண்டாமிடம், மற்றும் ஐந்து ஏடிபி கோப்பைகளை வென்றனர். ஜோகன்னசுபெர்கு ஓபனையும் வென்றனர். 2010 ஆம் ஆண்டு டேவிசு கோப்பை போட்டியில் இந்தியா பிரேசிலை வெல்வதற்கு போபண்ணா பெரும் பங்காற்றினார். இதனால் 1988க்குப் பிறகு இந்தியா முதன்முறையாக உலக குழு போட்டிகளுக்குத் தகுதி பெற்றது.
# ரோகன் போபண்ணா

## தொழில் புள்ளிவிபரங்கள்

### ஆண்கள் இரட்டையர்

****பெருவெற்றித் தொடர்கள்****  
| style=text-align:வெற்றி–தோல்வி | 0–0 | 0–0 | 3–4 | 1–2 | 9–4 | 9–4 | 3–4 | 7–4 | 4–4 | 10–4 | 8–4 | 5–4 | 9–4 | 3–4 | 2–3 | 4–4 | 4–3 | 9–4 | 6–0 | 1 / 60 | 96–60 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| align=ஆத்திரேலியத்
திறந்த சுற்று | A | A | 3R | 2R | 1R | 3R | 3R | 2R | 3R | 2R | 3R | 2R | 3R | 1R | 1R | 1R | 1R | 1R | **வெ** | 1 / 17 | 22–16 |
| align=பிரெஞ்சு ஓப்பன் | A | A | 1R | 1R | 2R | QF | 1R | 1R | 2R | 3R | QF | 3R | QF | 3R | 1R | QF | SF | 1R | 0 / 16 | 23–16 |  |
| align=விம்பிள்டன் | Q1 | Q1 | 2R | A | QF | 1R | 2R | SF | 2R | SF | 3R | 2R | 2R | 1R | NH | 1R | A | SF | 0 / 13 | 22–13 |  |
| align=அமெரிக்க ஓப்பன் | A | A | 1R | A | F | SF | 1R | 3R | 1R | QF | 2R | 2R | QF | 3R | QF | 3R | 1R | F | 0 / 15 | 29–15 |  |
| **ஆண்டிறுதி வாகைகள்** |  |  |  |  |  |  |  |  |  |  |  |  |  |  |  |  |  |  |  |  |  |
| align=ATP இறுதி | தெரிவாகவில்லை | RR | F | DNQ | F | தெரிவாகவில்லை | SF | 0 / 4 | 8–8 |  |  |  |  |  |  |  |  |  |  |  |  |
# ரோகன் போபண்ணா

## முக்கிய இறுதிப் போட்டிகள்

### பெருவெற்றித் தொடர்

#### இரட்டையர்: 3 (1 பதக்கம்)

| தோல்வி | 2010 | அமெரிக்கத் திறந்த சுற்று | கடினம் | ஐசாம்-உல்-அக் குரேசி | பாப் பிரையன்
மைக் பிரையன் | 6–7<sup>(5–7)</sup>, 6–7<sup>(4–7)</sup> |  |
| --- | --- | --- | --- | --- | --- | --- | --- |
| - | தோல்வி | 2023 | அமெரிக்கத் திறந்த சுற்று | கடினம் | மேத்தியூ எப்டென் | ரஜீவ் ராம்
ஜோ சலிசுபரி | 6–2, 3–6, 4–6 |
| வெற்றி | 2024 | ஆத்திரேலியத் திறந்த சுற்று | கடினம் | மேத்தியூ எப்டென் | சிமோன் பெலெலி
அந்திரேயா வவசோரி | 7–6<sup>(7–0)</sup>, 7–5 | } |
# ரோகன் போபண்ணா

## முக்கிய இறுதிப் போட்டிகள்

### பெருவெற்றித் தொடர்

#### கலப்பு: 3 (1 பதக்கம்)

| வெற்றி | 2017 | பிரெஞ்சு ஓப்பன் | களிமண் | கேப்ரியேலா தப்ரோவ்சுக்கி | அன்னா-லேனா குரோன்ஃபெல்டு
இராபர்ட் பாஃரா | 2–6, 6–2, [12–10] |
| --- | --- | --- | --- | --- | --- | --- |
# ரோகன் போபண்ணா

## முக்கிய இறுதிப் போட்டிகள்

### ஒலிம்பிக்கு இறுதிப் போட்டிகள்

#### கலப்பு இரட்டையர்

| முடிவு | ஆண்டு | வாகை | தரை | இணையர் | எதிராளிகள் | ஆட்ட எண்ணிக்கை |
| --- | --- | --- | --- | --- | --- | --- |
# விஜய் ருபானி

## இளமைக்காலம்

விஜய் ருபானி 1956 ஆகத்து 2 அன்று பர்மாவில் ஏற்பட்ட நெருக்கடியின் காரணமாக, இவரது குடும்பம் 1960இல் பர்மாவிலிருந்து ராஜ்கோட்டிற்கு இடம் பெயர்ந்தது. இவர் தன் இளங்கலைப் பட்டத்தை தர்மேந்தர் சிங் கலைக் கல்லூரியில் முடித்து சவுராஷ்டிரா பல்கலைக்கழகத்தில் சட்டம் படித்தார்.
# விஜய் ருபானி

## வாழ்க்கை

விஜய் ருபானி மாணவப் பருவத்திலேயே அரசியலில் நுழைந்தார். 1971ஆம் ஆண்டு அப்போதைய பாரதிய ஜனதாவான ஜனசங்கத்தில் இந்தார். இந்திரா காந்தி நெருக்கடி நிலையை அறிவித்தபோது மிசா சட்டத்தில் கைது செய்யப்பட்டார். 1987-இல் ராஜ்கோட் நகராட்சிக்குப் போட்டியிட்டு வென்றார். பின்னர், 1996-ஆம் ஆண்டு ராஜ்கோட் மேயர் ஆனார். 2006-இல் மோடி இவரைக் குஜராத்தின் சுற்றுலா வளர்ச்சிக் கழகத்தின் தலைவராக நியமித்தார். 2006 முதல் 2011 வரை மாநிலங்களவை உறுப்பினராக இருந்தார். ஆனந்திபென் அமைச்சரவையில் 2015 நவம்பரில் அமைச்சரான ருபானி, பதவியேற்ற ஐந்து மாதங்களில் குஜராத் மாநில பாஜக தலைவராக ஆனார்.
# விஜய் ருபானி

## வாழ்க்கை

### முதலமைச்சர் (2016-2021)

விஜய் ருபானி ஆனந்திபென் படேலுக்குப் பின் குஜராத்தின் முதலமைச்சராக 2016-ஆம் ஆண்டு ஏழாம் திகதி அன்று தேர்ந்தெடுக்கப்பட்டு, 2021 வரை இப்பதவியிலிருந்தார்.
# விஜய் ருபானி

## இறப்பு

லண்டன் கேட்விக் விமான நிலையம் நோக்கி அகமதாபாத் விமான நிலையத்திலிருந்து ஏர் இந்தியா விமானம் 171, 2025 ஜூன் 12 அன்று புறப்பட்ட சிறிது நேரத்திலேயே விபத்துக்குள்ளானது. அதில் பயணித்த விஜய் ரூபானி, மற்ற 228 பயணிகளுடனும் விமான ஊழியர்களுடனும் சேர்ந்து உயிரிழந்தார்.
# விஜய் ருபானி

## இதனையும் காண்க

- குஜராத் முதலமைச்சர்களின் பட்டியல்
- பாரதிய ஜனதா கட்சியின் முதலமைச்சர்கள் பட்டியல்
# இராஜபதி கைலாசநாதர் கோயில்

**இராஜபதி கைலாசநாதர் கோயில்** என்பது தூத்துக்குடி மாவட்டம் இராஜபதி ஊரில் அமைந்துள்ள சிவாலயமாகும். இச்சிவாலயம் நவகைலாயங்களில் ஒன்றாகவும், கேது தலமாகவும் போற்றப்படுகிறது.
# இராஜபதி கைலாசநாதர் கோயில்

## சன்னிதிகள்

இச்சிவாலயத்தின் மூலவர் கைலாசநாதர். அம்பாள் சௌந்திர நாயகி.  
விநாயகர், அப்பர், சுந்தரர், சம்பந்தர், மாணிக்கவாசகர், நடராஜர், சிவகாமி, தட்சிணாமூர்த்தி, வள்ளி தெய்வானை உடனுறை முருகன் ஆகிய சன்னதிகள் உள்ளன.
# இராஜபதி கைலாசநாதர் கோயில்

## தலவரலாறு

அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும். அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்கள் கரை ஒதுங்கிய இடங்கள் தான் இப்போது நவகைலாயங்கள் என்று அழைக்கப்படுவதாகவும் இத்தலங்களின் வரலாறு கூறுகின்றது.
# இராஜபதி கைலாசநாதர் கோயில்

## திருவிழாக்கள்

திருவாதிரை
சிவராத்திரி
பிரதோசம்
மாதபிறப்பு
# மெலன்கோம்மாஸ்

**மெலன்கோம்மாஸ்** (*Melankomas*, *Melancomas*) கிரேக்க புராணங்களில் குறிப்பிடப்பட்டுள்ள குத்து சண்டை வீரர் ஆவார். கேரியா என்ற இன்றைய துருக்கியில் பிறந்த இவர், 207வது புராண ஒலிம்பிக்கில் குத்துச்சண்டையில் கலந்து கொண்டார். டியோ க்ரிசொஸ்தம் (*Dio Chrysostom*) போன்ற கிரேக்க வரலாற்று நூல்களில் இவரைப் பற்றிய தகவல்கள் கிடைக்கின்றன. டியோ இவருக்கான குத்துச்சண்டை நேர்த்தியையும், இவருடைய கட்டுடலையும் பாராட்டுவதாக குறிப்புகள் அந்த புத்தகத்தில் வருகின்றன.  
இவருடைய சிறப்பு, தன்னுடைய எந்த எதிரியையும் இவர் ஒரு முறைகூட தாக்கியதில்லை. அதாவது தன்னை போட்டியில் எதிரி தாக்கும்பொழுது தன்னை தற்காத்து கொண்டே இருப்பார், தன் மேல் எதிரி தாக்காமல் பார்த்து கொண்டே இருப்பார், இவராக எதிரியையும் தாக்கமாடடார். இப்படியாக எதிரியையும் தாக்காமல், தானும் தாக்கப்படாமலும் பல போட்டிகளை வென்றுள்ளார் என்று சொல்லப்படுகிறது. 1ஆம் நூற்றாண்டில் ரோமை ஆண்ட, டைட்டசு எனும் மன்னர் இவரை விரும்பியதாகவும் தேமிஸ்டியஸின் குறிப்புகள் பதிகின்றன.  
நிஜ வரலாற்று வீரனென்று சிலரும், அது டியோவின் கற்பனை கதாபாத்திரம் மட்டுமே என்றும், சில வரலாற்று ஆய்வாளர்கள் நினைக்கின்றனர். இதுதான் சரி என்று கணக்கிடும் வேறு தரவுகள் இன்னும் கிடைக்கவில்லை.  
ஸ்போர்ட்ஸ் நைட் வெளியிட்ட கடந்த மில்லேனியத்தின் சிறந்த விளையாட்டு வீரர்கள் பட்டியலில் மெலன்கோம்மாஸ் பெயரும் இடம்பெற்றது.
# பாகவதர்

**பாகவதர்** (Bhagavata) என்ற சொல், இந்து சமயத்தில் குறிப்பாக பக்தி இயக்கத்தின் போது, வைணவ சமயத்தில், **பகவான்** திருமாலின் மேலான அடியவர்கள், திருமால் மீதான பக்தியை, இசையாலும், நாம ஜெபங்களாலும், நாம சங்கீர்த்தனைகளாலும், உபன்நியாசங்களாலும் திருமாலின் கல்யாண குணங்களையும், அவதார மகிமைகளையும் மக்களிடையே பரப்பியவர்களை **பாகவதர்கள்** என்பர்.
# பாகவதர்

## பாகவத மரபு

பக்தி இயக்கத்தின் எழுச்சியால் உருவான பாகவத மரபினர் தங்கள் குடும்ப வருமானத்திற்காக எத்தொழிலும் செய்யாது, உஞ்சவிருத்தியின் மூலம் கிடைக்கும் உணவை மட்டுமே உண்டு, எப்பொழுதும் திருமாலின் நாமத்தையும்; கல்யாண குணங்களையும் இசையுடன் பாடுதல், நாமங்களை ஜெபித்தல், திருமாலின் அவதார மகிமைகளையும், கல்யாண குணங்களையும், குறிப்பாக பாகவத புராணம், இராமாயணம், மகாபாரதம் போன்ற காவியங்களை மக்களிடையே எடுத்துச் சொல்வதன் மூலம் திருமால் பக்தியை மக்களிடையே பரப்புவதே பாகவத மரபினரின் முதன்மைப் பணியாகும்.
பாகவத மரபு முதலில் மத்திய இந்தியா மற்றும் மேற்கு இந்தியாவில் தோன்றி பின்னர் தென்னிந்தியா மற்றும் கிழக்கிந்தியாவில் நன்கு பரவியது. தற்காலத்தில் அகில உலக கிருஷ்ண பக்தி இயக்கத்தினர் மற்றும் சுவாமிநாராயண் இயக்கத்தின் பாகவதர்கள் உலகெங்கும் கிருஷ்ணர், இராமர் மற்றும் நர நாராயண பக்தியைப் பரப்பினர்.  
பாகவதர்களின் மேன்மையை விளக்கும், பாகவதர்களின் கதைகள் அடங்கிய **ஸ்ரீமத் பக்த விஜயம்** எனும் நூல் பிற்காலத்தில் பிரபலமானது.
# பாகவதர்

## புகழ் பெற்ற பாகவத மரபினர்

பத்து அவதாரங்கள்]]
- துளசிதாசர்
- நாமதேவர்
- ஜெயதேவர்
- தியாகராச சுவாமிகள்
- துக்காராம்
- ஏகநாதர்
- வல்லபாச்சார்யா
- சைதன்யர்
- நிம்பர்க்கர்
- ரவிதாசர்
- இராமாநந்தர்
- வேங்கடரமண பாகவதர்
- நடனகோபாலநாயகி சுவாமிகள்
- அன்னமாச்சாரியார்
- ஊத்துக்காடு வெங்கட சுப்பையர்
# பாகவதர்

## இதனையும் காண்க

- பக்தி இயக்கம்
# தஞ்சாவூர் விஜயராமர் கோயில்

**தஞ்சாவூர் விஜயராமர் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது.
# தஞ்சாவூர் விஜயராமர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். இக்கோயில் டபீர் விஜயராமசாமி கோயில் என்றும் அழைக்கப்படுகிறது. பிரதாபசிம்மர் காலத்தில் அமைச்சராக இருந்தவர் டபீர் பண்டிதர் ஆவார். அவரது பெயரால் இக்கோயில் அழைக்கப்படுவதால் பிரதாபசிம்மர் காலத்தைச் சேர்ந்த கோயிலாகக் கருதலாம்.
# தஞ்சாவூர் விஜயராமர் கோயில்

## அமைப்பு

இக்கோயில் ராஜகோபுரம், பலிபீடம், கொடி மரம், முன் மண்டபம், கருவறை, விமானம், வெளிச்சுற்று ஆகிய அமைப்புகளோடு விளங்குகிறது. முன்மண்டபத்தில் இடப்புறம் ஆஞ்சநேயர் சன்னதி உள்ளது. கொடி மரத்தையடுத்து கருடாழ்வார் உள்ளார். இக்கோயிலின் வெளிச்சுற்றில் வால்மீகி மண்டபம் உள்ளது.
# தஞ்சாவூர் விஜயராமர் கோயில்

## மூலவர்

இக்கோயிலின் மூலவராக விஜயராமர் சீதை, இலக்குவனார், அனுமார் ஆகியோருடன் உள்ளார். மூலவர் விஜயகோதண்டராமர் என்றழைக்கப்படுகிறார்.
# தஞ்சாவூர் விஜயராமர் கோயில்

## குடமுழுக்கு

21 ஆகஸ்ட் 1987இல் குடமுழுக்கு ஆனதாகக் கல்வெட்டு காணப்படுகிறது.
# தஞ்சாவூர் நவநீத கிருஷ்ணன் கோயில்

**தஞ்சாவூர் நவநீத கிருஷ்ணன் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது.
# தஞ்சாவூர் நவநீத கிருஷ்ணன் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் நவநீத கிருஷ்ணன் கோயில்

## அமைப்பு

இக்கோயில் காமாட்சியம்மன் கோயிலை ஒட்டி வடபுறம் காணப்படுகிறது. காமாட்சியம்மன் கோயில் திருச்சுற்றில் காணப்படுகின்ற பாதை வழியாகவும் இக்கோயிலுக்கு வரலாம். ராஜகோபுரம், முன் மண்டபம், கருவறை, விமானம், வெளிச்சுற்று ஆகிய அமைப்புகளோடு விளங்குகிறது.
# தஞ்சாவூர் நவநீத கிருஷ்ணன் கோயில்

## மூலவர்

இக்கோயிலின் மூலவராக நவநீத கிருஷ்ணன், ருக்மணி சத்யபாமாவுடன் உள்ளார்.
# தஞ்சாவூர் நவநீத கிருஷ்ணன் கோயில்

## நவநீத சேவை

நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.
# தஞ்சாவூர் நவநீத கிருஷ்ணன் கோயில்

## கல்வெட்டு

1805இல் இரண்டாம் சரபோஜி மன்னரால் இக்கோயில் திருப்பணி செய்யப்பெற்றதை இக்கோயிலில் காணப்படுகின்ற மராட்டிய கல்வெட்டின் மூலமாக அறியலாம். தற்போது (ஆகஸ்டு 2016) இக்கோயிலில் திருப்பணி நடைபெற்றுவருகிறது.
# தஞ்சாவூர் ரத்னகிரீஸ்வரர் கோயில்

**தஞ்சாவூர் ரத்னகிரீஸ்வரர் கோயில்**, தமிழ்நாடு, தஞ்சை மாவட்டம், தஞ்சாவூரில் வடக்கு வீதியில் அமைந்துள்ளது.
# தஞ்சாவூர் ரத்னகிரீஸ்வரர் கோயில்

## அமைப்பு

இக்கோயில் இரண்டாம் சரபோஜி மன்னரால் கி.பி.1826இல் கட்டப்பெற்றதாகும். ராஜகோபுரம், முன் மண்டபம், கருவறை, விமானம், வெளிச்சுற்று ஆகிய அமைப்புகளோடு விளங்குகிறது. மூலவர் சன்னதியின் இடப்புறம் அராளகேசி அம்மன் சன்னதி உள்ளது. மூலவர் கருவறை கோஷ்டத்தில் தட்சிணாமூர்த்தி உள்ளார். திருச்சுற்றில் விநாயகர், வள்ளிதெய்வானையுடன் கூடிய சுப்பிரமணியர், கஜலட்சுமி, சண்டிகேஸ்வரர் சன்னதிகள் உள்ளன. கால பைரவர், சூரியன், சனீஸ்வரர் இக்கோயிலில் உள்ளனர்.
# தஞ்சாவூர் ரத்னகிரீஸ்வரர் கோயில்

## மூலவர்

இக்கோயிலின் மூலவராக ரத்னகிரீஸ்வரர் உள்ளார். அவர் ரத்னபூரிஸ்வரர் என்றும் அழைக்கப்படுகிறார்.
# தஞ்சாவூர் ரத்னகிரீஸ்வரர் கோயில்

## குடமுழுக்கு

இங்குள்ள கல்வெட்டுகள் மூலமாக 2 ஆகஸ்டு 1993 மற்றும், 7 சூலை 2014 ஆகிய நாள்களில் இக்கோயிலில் குடமுழுக்கு நடைபெற்றதை அறியமுடிகிறது.
# ஆம்பூர் போர்

**ஆம்பூர் போர்** இரு வாரிசுரிமைச் சச்சரவுகள் காரணமாக 1749-54 இல் நடைபெற்ற இரண்டாம் கர்நாடகப் போரின் பகுதியாக நடைபெற்றது. இரண்டாம் கர்நாடகப் போரின் முதல் பெரிய போர் ஆம்பூர் போராகும். இந்த போரை முசாபர் ஜங் பிரெஞ்சு ஆதரவுடன் சந்தா சாகிப் தலைமையில் தொடங்கினார். இப்போரின்போது (3 ஆகஸ்டு 1749 இல்) அப்போதைய ஆற்காடு நவாப் அன்வருத்தீன் கான் ஆம்பூரில் கொல்லப்பட்டார். இவரது மகன் முகமது அலி கான் வாலாஜா திருச்சிக்குத் தப்பித்துச் சென்று ஆங்கிலேயர்களிடம் சரணடைந்தார். சந்தா சாகிபும் முசாபர் ஜங்கும் முறையே, ஆற்காடு நவாப் ஆகவும்; ஐதராபாத் நிசாம் ஆகவும் பதவியேற்றனர்.
# ஆம்பூர் போர்

## பின்புலம்

1748 இல் ஐதராபாத் நிசாம் நிசாம்-உல்-முல்க் இறந்தார். அவரது மகன் நாசிர் ஜங்கும் பேரன் முசாபர் ஜங்கும் அடுத்த நிசாமாகப் போட்டியிட்டனர். அதே வேளை தோஸ்த் அலியின் மருமகனான சந்தா சாகிப் முசாபர் ஜங்குடன் சேர்ந்து, பிரெஞ்சு ஆதரவைப் பெற்று ஆற்காடு நவாபாக முயன்றார். நாசிர் ஜங், ஆற்காடு நவாப் அன்வருத்தீன் கான் மற்றும் அவர் மகன் முகமது அலி கான் வாலாஜா ஆகியோர் பிரித்தானியக் கம்பெனிப் படைகளின் ஆதரவைப் பெற்றிருந்தனர்.
# ராமநாயக்கன் ஏரி

**ராமநாயக்கன் ஏரி** (*Ramanaicken Lake*) என்பது கிருட்டிணகிரி மாவட்டம், ஒசூர் நகரில் உள்ள ஒரு ஏரி ஆகும். இந்த ஏரி 156 ஏக்கர் பரப்பளவில் ஒசூர் நகரின் மையத்தில் அமைந்துள்ளது. இந்த ஏரியைக் கட்டியவர் பாகலூர் பாளையக்காரரான ராமநாயக்கனாவார், எனவே இவர் பெயராலேயே இந்த ஏரி அழைக்கப்படுகிறது. இந்த ஏரியின் வடக்குப் பகுதியில் அகழியுடன் கூடிய ஒசூர் கோட்டை இருந்தது. இக்கோட்டை அகழிக்கு இந்த ஏரியில் இருந்துதான் தண்ணீர் சென்றது. இப்போது கோட்டை இல்லை என்றாலும் அகழி உள்ளது. 1980களின் துவக்கம்வரை இந்த ஏரி நீரின் பாசனத்தை நம்பி வேளாண்மை நடைபெற்று வந்தது. ஏரியில் இருந்து பாசணத்துக்கு நீர் செல்லும் குமிழித் தூம்பு மதகு மேல் அழகிய கல்மண்டபம் உள்ளது. இந்த ஏரிக்கு மேலே பூனப்பள்ளி ஏரி, ஜீகூர் ஏரி, தாசரப்பள்ளி ஏரி, கல்லேரி, கர்னூல் ஏரி, அந்திவாடி ஏரி ஆகியவை உள்ளன இந்த ஏரிகள் நிரம்பும்பொழுது உபரிநீர் ஒவ்வொரு ஏரிக்கும் சென்று ராமநாயக்கன் ஏரியை வந்தடையும் வகையில் உபரிநீர்க் கால்வாய்கள் இருந்தன. நகரமயமாக்கலின் காரணமாக ஏரியில் இருந்து பாசன வசதிபெற்ற நிலப்பகுதிகள் குடியிருப்புகளாகவும், வணிக வளாகமாகவும் மாறின. இதனால் உபரிநீர்க் கால்வாய்கள் ஆக்கிரமிப்புக்கு உள்ளாயின. மேலும் ராமநாயக்கன் ஏரி நிரம்பினால் நீர் வெளியேறக்கூடிய இராஜகால்வாய் ஒசூர் மையத்தில் அமைந்திருந்தது இக்கால்வாயை நகரின் பெரும்பகுதியில் காண இயலாத நிலையுள்ளது. இக்கால்வாய் நிலத்தில் பட்டாபெற்று அரசியல்வாதிகள் போன்றோர் ஆக்கிரமித்து கட்டங்கள் கட்டியுள்ளனர். இதனால் கடந்த பத்து ஆண்டுகளுக்கும் மேலாக ஏரி வறண்ட நிலையிலேயே காணப்படுகிறது.
# ராமநாயக்கன் ஏரி

## அழகுபடுத்துதல்

இரமநாயக்கன் ஏரியை ஒட்டி 1987 ஆம் ஆண்டு சிறுவர் பூங்கா அமைக்கப்பட்டது. 2015 ஆம் ஆண்டு
இந்த ஏரியின் கரைகளைப் பலப்படுத்தி, நடைபாதைகள் அமைத்து, படகுசவாரி விட மாவட்ட நிர்வாகம் இரண்டு கோடியில் திட்டம் வகுத்தது. ஏரியின் மேற்குப் பகுதியில் பசுமைப் பூங்கா, நடைபாதை போன்றவற்றை இருபத்தெட்டு இலட்சம் செலவில் அமைத்தது அழகுபடுத்தி, 2015 செப்டம்பர் 23 அன்று பொதுமக்கள் பயன்பாட்டுக்குத் திறந்துவைக்கப்பட்டது. மேலும் சிறுவர் பூங்காவை ஒட்டியவாறு 49 இலட்சம் செலவில் தியான மண்டபம் கட்டப்பட்டு 2017 ஏப்ரல் மாதத்தில் திறக்கப்பட்டது.
# கேத்ரீன் மேகர்

**கேத்ரீன் மேகர்** *(Katherine Maher)* விக்கிமீடியா நிறுவனத்தின் (WMF) நிர்வாக இயக்குநர் ஆவார்.
# கேத்ரீன் மேகர்

## கல்வி

2002 முதல் 2003 வரை கெய்ரோவில் உள்ள அமெரிக்க பல்கலைக்கழகத்தின் அரபு மொழி நிறுவனத்தில் கேத்ரீன் மேகர் கல்வி கற்றார். பின்னர் 2003 முதல் நியுயார்க் பல்கலைக்கழகத்தின் அறிவியல் மற்றும் கலைக் கல்லூரியில் படித்து 2005 ஆம் ஆண்டில் தன்னுடைய பட்டப்படிப்பை முடித்தார்  
}}
# கார்லோ அன்செலாட்டி

**கார்லோ அன்செலாட்டி** (**Carlo Ancelotti**, பிறப்பு சூன் 10, 1959) இத்தாலி நாட்டைச் சேர்ந்த கால்பந்து மேலாளர் மற்றும் முன்னாள் வீரராவார். தனது ஆட்டக்காலத்தில் நடுக்கள வீரராக ஆடினார். தற்போது செருமனியின் பேயர்ன் மியூனிக் அணியின் மேலாளராக இருக்கிறார். தற்போதைய மேலாளர்களுள் இவர் மட்டுமே சாம்பியன்ஸ் லீக் கோப்பையை மூன்று முறை வென்ற ஒரே மேலாளர் ஆவார் (ஏ.சி. மிலான் அணியுடன் மூன்று இறுதிப் போட்டிக்குச் சென்று இரண்டு முறை வென்றார்; ரியல் மாட்ரிட் அணியுடன் மேலும் ஒரு முறை கோப்பையை வென்றிருக்கிறார்.). கால்பந்து மேலாளர்களுள் அதிசிறந்த மேலாளர்களுள் ஒருவராகவும் வரலாற்றில் அதிக கோப்பைகள் வென்ற மேலாளர்களுள் ஒருவராகவும் விளங்குகிறார்.
# தொல்மானிடவியல்

**தொல்மானிடவியல்** (Paleoanthropology) என்பது, தொல்லுயிரியல், உடற்சார் மானிடவியல் ஆகிய துறைகளின் சேர்க்கையும், அவற்றின் துணைத் துறையும் ஆகும். மனித குலத்தின் குறிப்பிட்ட இயல்புகளின் வளர்ச்சி அவற்றின் உருவாக்கம் ஆகியவற்றை ஆய்வு செய்வதுடன் புதைபடிவங்கள், கற்கருவிகள், தொல்பொருட்கள், குடியேற்றச் சூழல் என்பவற்றை ஆய்வு செய்வதன் மூலம், ஒமினிடே குடும்பத்தின் உறவுமுறைத் தொடர்புகளை மீட்டுருவாக்கம் செய்வதும் இத்துறையின் கீழ் அடங்கும். தொழில்நுட்பங்களும், வழிமுறைகளும் வளர்ச்சியடைந்துவரும் நிலையில், தொல்மானிடவியல் ஆய்வுகளில் மரபியல் பெரும்பங்கு வகிக்கின்றது. குறிப்பாக, இனங்களின் படிமலர்ச்சி தொடர்பான உறவுமுறை வழிகளை ஆய்வு செய்வதில், மக்கள்தொகை மரபியல் ஆய்வும் ஒப்பீடும் முதன்மையான ஆய்வு முறைகளாக உள்ளன.
# தொல்மானிடவியல்

## தொல்மானிடவியலின் வரலாறு

### 18ம் நூற்றாண்டு

1758 இல் கார்ல் இலின்னேயசு *சாரநிலை மாந்தன் (ஓமோ சப்பியன்சு)* என்பதைத் தனது *சிஸ்டெமா நச்சுரே* என்னும் நூலின் 10வது பதிப்பில் ஓமினிடே பேரினத்தின் ஒரு இனப்பிரிவுப் பெயராக அறிமுகப்படுத்தினார். ஆனாலும், அவ்வினத்தின் சிறப்பு இயல்புகள் குறித்த அறிவியல் விளக்கத்தை அவர் தரவில்லை. உருவ ஒற்றுமையை அடிப்படையாகக் கொண்டு பேரளவில் மனிதக் குரங்குகள் மனிதனுக்கு நெருக்கமான உறவுடையவை எனக் கருதப்பட்டன.
# தொல்மானிடவியல்

## தொல்மானிடவியலின் வரலாறு

### 19ம் நூற்றாண்டு

19ம் நூற்றாண்டின் இறுதியில் மனிதக் கூர்ப்பு தொடர்பான ஆய்வுகளுக்கு வழிவகுத்த முக்கிய கண்டுபிடிப்புக்கள் நிகழ்ந்ததைத் தொடர்ந்து, தொல்மானிடவியல் சார்ந்த அறிவியல் தொடங்கியது. செருமனியில் நீன்டர்தால்களின் கண்டுபிடிப்பு, தாமசு அக்சுலியின் (Thomas Huxley) *இயற்கையில் மனிதனின் இடம் குறித்த சான்றுகள்* (*Evidence as to Man's Place in Nature*), சார்லசு டார்வினின் *மனிதனின் மரபுவழி* (*The Descent of Man*) ஆகியவை தொடக்க காலத்தின் முக்கியமான ஆய்வுகள்.  
நியாந்திரதால் மனிதனின் கண்டுபிடிப்பு, குகை மனிதன் தொடர்பான சான்றுகள் ஆகியவற்றுடன் 19ம் நூற்றாண்டில் நவீன தொல்மானிடவியல் துறை தொடங்கியது. மனிதர்கள் பேரளவில் மனிதக் குரங்குகளுடன் ஒத்த தன்மையைக் கொண்டவர்களலென்பது மக்களுக்கு சில காலமாகவே தெரிந்திருந்தது. ஆனாலும், பொதுவான இனங்களின் உயிரியல் படிமலர்ச்சி தொடர்பான கருத்து 1859 இல் சார்ல்சு டார்வினின் *உயிரினங்களின் தோற்றம்* (*On the Origin of Species*) என்னும் நூல் வெளியாகும்வரை முறையாக உணரப்படவில்லை.  
தாமசு அக்சுலிக்கும், இரிச்சார்டு ஓவனுக்கும் இடையிலான விவாதங்கள் மனிதப் படிமலர்ச்சி என்னும் எண்ணக்கரு பற்றியதாகவே இருந்தன. அக்சுலி தனது 1863 ஆம் ஆண்டைய நூலில் மனிதனுக்கும், மனிதக் குரங்குகளுக்கும் இடையிலான ஒற்றுமைகள் வேறுபாடுகள் என்பன குறித்து ஏற்றுக்கொள்ளக்கூடிய வகையில் விளக்கியிருந்தார். டார்வினின் *மனிதனின் மரபுவழி* என்னும் நூல் வெளியாகியபோது அது அவரது கோட்பாட்டின் பெரிதும் அறியப்பட்ட விளக்கமாக இருந்தது. அத்துடன் அதன் விளக்கம் அவரது கோட்பாட்டைப் பெரும் பூசலுக்கு உரியதாக ஆக்கியது. டார்வினின் சில ஆதரவாளர்கள் கூட (ஆல்பிரட் இரசல் வேலசு, சார்ல்சு இலையெல் போன்றோர்) இயற்கைத் தேர்வு முறையில் மனிதன் அவனது எல்லையில்லா மூளைத் திறனையும், ஒழுக்க உணர்வுகளையும் பெற்று வளர்ச்சியடைந்திருக்க முடியும் என்பதை ஏற்கவே அணிவகுத்தனர்.
# கிளாடியோ ரனெய்ரி

**கிளாடியோ ரனெய்ரி** (**Claudio Ranieri**, பிறப்பு 20 அக்டோபர், 1951) இத்தாலி நாட்டைச் சேர்ந்த கால்பந்து மேலாளர் ஆவார். மேலும் இவர் முன்னாள் வீரரும் ஆவார்; ஆட்டக்காலத்தில் தடுப்பாட்டக்காரராக இருந்தார். தற்போது இங்கிலாந்து நாட்டைச் சேர்ந்த பிரீமியர் லீக் அணியான லெஸ்டர் சிட்டி அணியின் மேலாளராகவிருக்கிறார். லெஸ்டர் அணியின் மேலாளராவதற்கு முன்னர், பல நாடுகளில் முதல்நிலை கால்பந்துக் கூட்டிணைவில் பல்வேறு அணிகளுடன் பல கோப்பைகளை வென்றிருப்பினும் அவ்வணிகளுடன் ஒருமுறை கூட கூட்டிணைவுத் தொடரை வெல்லாமல் இருந்தார். 2014-15 ஆம் ஆண்டில் தகுதியிறக்கப் போராட்டத்தில் இருந்த லெஸ்டர் அணியை 2015-16- ஆம் பருவத்தில் பிரீமியர் லீக் கூட்டிணைவுத் தொடரை வெல்லச் செய்தார்.
# வார்ப்புரு:Infobox boxer (amateur)

| nationality = }
| birth_name = }
| birth_date = }
| birth_place = }
| death_date = }
| death_place = }
| height = }
| weight = }
| sport = <includeonly>குத்துச் சண்டை</includeonly>
| weight_class_type = எடை வகுப்பு
| weight_class = }}
| club = }
| medaltemplates = }
| show-medals =
}}<noinclude>  
</noinclude>
# விகாசு கிருசன் யாதவ்

**விகாசு கிருசன் யாதவ்** (*Vikas Krishan Yadav*, 10 பெப்ரவரி 1992) இந்திய ஆண் குத்துச்சண்டை வீரர் ஆவார். அரியானாவின் பிவானி மாவட்டத்தைச் சேர்ந்த யாதவ் 2010ஆம் ஆண்டு குவாங்சௌவில் நடந்த ஆசிய விளையாட்டுப் போட்டிகளில் இலகு எடை வகுப்பில் தங்கப் பதக்கம் வென்றுள்ளார்.  
இந்தியாவின் குத்துச்சண்டை கூட்டமைப்பின் மீதான தடையின் காரணமாக உலக, ஆசிய குத்துச்சண்டை போட்டிகளில் பன்னாட்டு குத்துச்சண்டை சங்கத்தின் கொடியின் கீழ் போட்டியிட்டார்.
# மெத்தில் பைசல்பேட்டு

**மெத்தில் பைசல்பேட்டு** *(Methyl bisulphate)* என்பது CH<sub>4</sub>O<sub>4</sub>S என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும். கந்தக அமிலத்தினுடைய ஒற்றை-மெத்தில் எசுத்தரான மெத்தில் பைசல்பேட்டு, இருமெத்தில் சல்பேட்டை ((CH3)2SO4 ) நீராற்பகுப்பு செய்யும் போது இடைநிலை விளைபொருளாக உருவாகிறது:.  
:(CH<sub>3</sub>)<sub>2</sub>SO<sub>4</sub> + H<sub>2</sub>O → (CH<sub>3</sub>)HSO<sub>4</sub> + CH<sub>3</sub>OH  
மெத்தில் பைசல்பேட்டு ஒர் அமிலமாகும்.
:(CH<sub>3</sub>)HSO<sub>4</sub> → (CH<sub>3</sub>)SO<sub>4</sub><sup>−</sup> + H<sup>+</sup>  
1993 ஆம் ஆண்டு மெத்தில் பைசல்பேட்டு கண்டறியப்பட்டு பரவலாக்கப்பட்டது. மீத்தேனை சில பாதரசச் சேர்மங்கள் முன்னிலையில், தெரிவுத்திறன் மிக்க அடர் கந்தக அமிலத்துடன் சேர்க்கும் போது மெத்தில் பைசல்பேட்டு உருவாகிறது. இங்கு பாதரசச் சேர்மங்கள் வினையூக்கியாகச் செயல்படுகின்றன. எனினும், பாதரசச் சேர்மங்களின் நச்சுத்தன்மை காரணமாக 1998 ஆம் ஆண்டு வரையில் மெத்தில் பைசல்பேட்டு தயாரிப்பு தடைபட்டிருந்தது. பிளாட்டினம் அணைவுச்சேர்மங்கள் வினையூக்கியாக செயல்படுவது அறியப்பட்ட பின்னர், மீத்தேன் SO<sub>3</sub> மற்றும் O<sub>2</sub> வாயுக்களால் மெத்தில் பைசல்பேட்டாக மாற்றப்பட்டது. இதைத்தொடர்ந்து இச்சேர்மத்தின் பயன்பாடுகள் வெளிச்சத்திற்கு வந்தன  
:CH<sub>4</sub> + SO<sub>3</sub> + <sup>1</sup>/<sub>2</sub> O<sub>2</sub> → (CH<sub>3</sub>)HSO<sub>4</sub>  
இயற்கையில் பெருமளவு கிடைக்கும் மீத்தேன் வாயுவை, குறைந்த செலவில் அதிகப்பயனுடைய மெத்தனாலாக மாற்றுவதற்கான ஒரு தயாரிப்பு முறைக்கு மேற்கண்ட இந்தகண்டுபிடிப்பு வழிவகுத்தது. இச்செயல்முறையானது Pt-CH<sub>3</sub> தொகுதி வழியாக மேற்கொள்ளப்பட வேண்டும் என்று முன்மொழியப்பட்டது.  
(CH<sub>3</sub>)SO<sub>4</sub><sup>−</sup> அயனியைக் கொண்டுள்ள உப்புகள் பொதுவாக வர்த்தகரீதியாகக் கிடைக்கின்றன, உதாரணம்: திரிசு(2-ஐதராக்சியெத்தில்)மெத்திலமோனியம் மெத்தில்சல்பேட்டு (CAS #29463-06-7).
# உந்துகை

(Quad-Rocket) உந்துகைத் தொகுதி]]
**உந்துகை** (** Propulsion**) என்பது இயக்கத்தை ஏற்படுத்தும் விசையைத் தோற்றுவிப்பதற்கான மூலம் ஆகும். வழமையாக ஓர் **உந்துகைத் தொகுதி** என்பது எந்திர ஆற்றல் மூலத்தையும், அவ்வாற்றலை இயக்கத்துக்குப் பயன்படுத்தும் உந்துவிப்பானையும் கொண்டதாகும். தற்காலத் தொழில்நுட்பத்தில் பல்வேறு வகை பொறிகள் ஆற்றல் மூலங்களாகவும், உந்திகள் (Propeller), சக்கரங்கள் (Wheels) அல்லது உந்துகைத் தூம்புவாய் (Propulsive Nozzle) போன்றவை உந்துவிப்பானாகவும் செயல்படுகின்றன.  
உயிரியல் உந்துகை அமைப்பில் தசைகள் ஆற்றலைத் தோற்றுவிக்கும் மூலமாகவும், கால்கள், இறக்கைகள் மற்றும் (மீன்) துடுப்புகள் உந்துவிப்பானாகவும் செயல்படுகின்றன.
# உந்துகை

## வாகனங்களுக்கான உந்துகை வகைகள்

### காற்று

வானூர்தியின் உந்துகைத் தொகுதியானது ஏதேனும் ஒரு வகை வானூர்திப் பொறியையும் தள்ளுவிசையை உண்டாக்குகின்ற உந்தி (Propeller) அல்லது உந்துவிக்கும் புறக்கூம்புவாயையும் கொண்டதாகும். வானூர்தியின் உந்துகைத் தொகுதியானது இரண்டு பணிகளைச் செய்தாக வேண்டும். ஒன்று, வானூர்தியின் நிலையான பறத்தலின்போது வானூர்தியின்மீது காற்று ஏற்படுத்தும் இழுவைக்குச் சமமான தள்ளுவிசையை ஏற்படுத்தவேண்டும். இரண்டு, முடுக்கத்தின்போது வானூர்தியின்மீதான இழுவைக்கும் மேலான அதிக தள்ளுவிசையை உண்டுபண்ணவேண்டும். எந்த அளவுக்கு இழுவைக்கும் தள்ளுவிசைக்கும் வித்தியாசம் அதிகப்படியாக இருக்கிறதோ அந்தளவுக்கு வானூர்தி முடுக்கம் பெறும்.
# உந்துகை

## வாகனங்களுக்கான உந்துகை வகைகள்

### நிலம்

போக்குவரத்துப் பயன்பாடுகளுக்காக நிலத்தின்மீது உந்துகைத் தொகுதிகள் பயன்படுத்தப்படுகின்றன. இவற்றுள் ஆற்றல் மூலமாக பலவகை பொறிகளும் உந்துவிப்பான் தொகுதியில் சக்தி மாற்றம் மற்றும் சக்கரங்கள் இடம்பெறுகின்றன.
# உந்துகை

## வாகனங்களுக்கான உந்துகை வகைகள்

### நீர்

நீர்வழிப் போக்குவரத்துக்காக கப்பல் மற்றும் படகுகளின் இயக்கத்துக்காக உந்துகைத் தொகுதிகள் பயன்படுத்தப்படுகின்றன. இக்காலம் வரையிலும் சிறுவகைப் படகுகளில் துடுப்புகளும் விரிப்புகளுமே பயன்படுத்தப்பட்டுவருகின்றன. கப்பல்களில் உந்திகள் (Propeller) பயன்படுத்தப்படுகின்றன; அவற்றை இயக்க நீராவிப் பொறிகள், டீசல் பொறிகள், சுழலிப் பொறிகள் மற்றும் அணுப்பிளவுப் பொறிகள் உள்ளிட்ட பல்வகைப் பொறிகள் பயன்படுத்தப்படுகின்றன.